Във връзка с постъпило уведомление с вх. № ОВОС-2161/20.11.2020г. за инвестиционно предложение (ИП): „Модулен обект за търговия с млечни продукти и преработка на мляко“, в поземлен имот с идентификатор 27139.306.4, село Езерово, община Първомай, област Пловдив, с възложител: „УЗУНОВ И СИНОВЕ“ ООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение предвижда изграждане на модулен обект за търговия с млечни продукти и преработка на мляко с капацитет до 1000 л. мляко дневно. Така заявеното ИП попада в обхвата на т. 7, буква „в“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Поземлен имот с идентификатор 27139.306.4, село Езерово, община Първомай, област Пловдив попада в защитена зона (ЗЗ) от Европейската екологична мрежа „НАТУРА 2000“ – BG0001031 „Родопи Средни“ и в природна забележителност „Фосилни находки“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ и ПЗ.

Копие на писмото е изпратено до Община Първомай и Кметство с. Езерово

Отговорено от РИОСВ-Пловдив на 02.12.2020г.